Stegen
Stäge isch e Gmei im Südschwarzwald im Landkreis Brisgau-Hochschwarzwald (Bade-Wirddeberg, Dytschland)
Geographi
Die im Sidlungsgürtel vu Friburg im Brisgau im obere Dreisamdal gläge Gmei befindet sich im Naturpark Südschwarzwald ugfähr 8 km (Luftlinie) öschtlich vum Friburger Stadtzentrum un wird vum Eschbach, eme Dreisamzuefluss, durflosse. Sälli breitet sich nördlich vum Zämmefluss vu Rotbach un Wagesteigbach zue dr Dreisam us.
Gmeigliderig
Stäge bestoht us dr Ortsdeiler
Stäge (Ort) mit dr Sidlige Stäge, Wiler, Ober- un Underbirke un Rächtebach,
Eschbe (Dreisamdal) un
Widdedal
Gschichte
Dr Hauptort Stäge glideret sich witter in die Asidlunge Stäge, Wiler, Ober- un Underbirke sowie Rächtebach. Dr ursprünglich Kern het d Herrschaft Wiler bildet. Sit em 14. Johrhundert isch sälli bi verschidene vorderöschtrichische Adelsfamilie gläge bis d Freiherre un spätere Grafe vu Kageeck als ledschdi Grundherre in s Dreisamdal kumme sin. Anno 1810 isch dr Ort im Grossherzogtum Bade zuegordnet un zuenächscht im Stabsamt St. Peter un 1819 im Landamt Friburg zuedeilt worre. 1890 isch schliesslich Rächtebach, wo noch dr Schnewlin vu Landeck ghört het, mit Stäge vereinigt worre.
Ortsdeiler
Eschbe
S Eschbachdal mit sine Sitedäler isch anno 1112 erstmols erwähnt worre un het zu eme Deil vum Kloschter St.Peter uff em Schwarzwald ghört. Dr zweit Deil, zerscht Dinghof vum Kloschter Eisidle, isch schliesslich an d Freiherre vu Sickinge gange, bis sälli ihr Besitz 1808 ans Land Bade verkauft hän. Die beide Deiler vu Eschbe sin 1811 zu einere Gmei im Landamt Friburg vereinigt worre.
Widdedal
Am Afang vum 19. Johrhundert isch us dr Asidlige Addtedal, Widdedal un em Baldewägerhof d Gmei Widdedal gschaffe worre. Erschtmols erwähnt sin Ober- un Underwiddedal im 13. Johrhundert im Besitzverzeichnis vum Kloschter St. Märge worre. D Herrschaft isch am End vum 16. Johrhundert an d Freiherre vu Sickinge-Hoheburg kumme. Widdedal het mit Zarte e Gmeiverband bildet bis 1813 d Vereinigung vu Addedal mit Widdedal erfolgt isch.
Igmeindunge
1975: Eschbe, Widdedal
Politik
Wahle
Ergebnis vo dr Landdagswahle sit 2006:Statistisches Landesamt Baden-Württemberg:
Johr  CDU  SPD  FDP  Grieni  Linki1  AfD  Suschtigi 2016  36,8 %  11,4 %  8,1 %  28 %  3,1 %  9,3 %  3,4 % 2011  34,8 %  22,8 %  5,1 %  31,1 %  1,9 %   4,3 %  2006  43,7 %  19,3 %  8,8 %  22,7 %  2,7 %   2,8 %
1 2006: WASG, sit 2011: Die Linke
Wappe
Dr Gmei Stäge isch nooch dr Gmeibietsreform 1977 d Wappeurkunde fier e Wappe verlihe worre: In Gold (Gäl) e entwurzelti Esche mit schwarzem Stamm un griener Krone, worin drei goldeni (gäli) Näscht in Form vu Escheblätter, vor em Stamm e durgängige rode Bohlwäg (Stäg).
D Esche stoht fer dr Ortsdeil Eschbe, symbolisiert aber au dr glichnammig Bach, wo dr Bann in ganzer Längi durziegt. Dr Bohlwäg oder Stäg - wo scho vu dr alde Gmei Stäge als Sigelbild verwendet worre isch - erinneret an die hölzer Wäg dur s sumpfige Glände am Usgang vum Eschbachdal. Si hän einscht in dr Höf oberhalb vum Meierhof-Wiler dr Namme gä, wo hiüt fer die gsamt Gmei giltet.
Kultur un Aluegenswürdigkeite
Z Stäge stoot d Ruine vu dr Burg Falkebiel.
Naturdenkmoler
Stäge lit am Schwarzwald-Querwäg Friburg-Bodesee, wo an vile Naturdenkmoler vorbi füehrt.
Wirtschaft un Infrastruktur
Stäge lit in dr Peripheri vu Verdichtungsruum Friburg im Brisgau.
Bildung
Im Ort gits näbe ere Grund- un Hauptschuel z Stäge un ere reine Grundschuel z Eschbe sowie em Bildungs- un Beratungszentrum fier Hörgschädigti Stäge - Staatlichi Schuel mit Internat (HSS) - au s staatlich aerchennt katholisch Gymnasium Kolleg St. Sebastian. Vili Schüeler besueche au s nooch Marie-Curie Gymnasium z Kirchzarte. Ferner gits zwei Kinderschuele.
In Widdedal betribt s Forschtzoologisch Institut vu dr Albert-Ludwigs-Universitiät z Friburg i. Br. e Ussestell.
Ökumenischi Gmeibüecherei Stäge.
Weblink
Offizieller Internetuftritt
Heimatkundlicher Arbetskreis Stäge
Fueßnote
Kategorie:Ort (Landkreis Brisgau-Hochschwarzwald)